b'\n_START_ARTICLE_\nOrino\xc5\xa1ka pliskavka\n_START_SECTION_\nOpis\n_START_PARAGRAPH_\nOrino\xc5\xa1ka pliskavka je najve\xc4\x8dji re\xc4\x8dni delfin na svetu, saj v dol\xc5\xbeino dose\xc5\xbee med 153 in 250 centimetrov in lahko tehta preko 150\xc2\xa0kg. V dolgih, kljunu podobnih ustih imajo pripadniki te vrste med 24 do 34 za\xc5\xa1iljenih zob. Zobje so dveh vrst, kar jim omogo\xc4\x8da plenjenje \xc5\xbeelv, rakovic in podobnih oklepljenih \xc5\xbeivali. Imajo tudi veliko, obokano \xc4\x8delo in ko\xc5\xa1\xc4\x8den greben na hrbtu namesto izra\xc5\xbeene hrbtne plavuti._NEWLINE_Obi\xc4\x8dajno so orino\xc5\xa1ke pliskavke svetlo sive barve, obstajajo pa tudi ro\xc5\xbenati primerki te vrste. Kot vsi delfini se tudi orino\xc5\xa1ka pliskavka hrani z ribami, vodnimi nevreten\xc4\x8darji ter raki, ob\xc4\x8dasno pa tudi z manj\xc5\xa1imi \xc5\xbeelvami._NEWLINE_Samci spolno dozorijo pri velikosti okoli 200\xc2\xa0cm, samice pa pri dol\xc5\xbeini okoli 170\xc2\xa0cm. Brejost traja med 9 in 12 meseci, mladi\xc4\x8di pa ob rojstvu (obi\xc4\x8dajno med julijem in septembrom) merijo okoli 80\xc2\xa0cm in tehtajo okoli 6,8\xc2\xa0kg.'